sukhrobnurali/uzbek-legal-corpus huggingface dataset:
BIRJADAN TAShQARI VALYuTA BOZORINI YaNADA RIVOJLANTIRISh ChORA-TADBIRLARI TOʻGʻRISIDA
(resolution, 2003-06-11)

Valyuta kursini yanada birxillashtirishga hamda valyuta siyosatini erkinlashtirishga koʻmaklashuvchi zarur shart-sharoitlarni taʼminlash maqsadida Vazirlar Mahkamasi qaror qiladi: 1. Belgilab qoʻyilsinki, 2002-yil 16-iyuldan boshlab import isteʼmol tovarlari va xizmatlarni (shu jumladan transport va aloqa) sotishdan olingan soʻmdagi tushumni konvertatsiya qilish tijorat banklari tomonidan, erkin kurs boʻyicha xorijiy valyutaga talab va taklifdan kelib chiqqan holda, belgilangan tartibda amalga oshiriladi. Bunda budjet mablagʻlari hisobiga moliyalashtiriladigan isteʼmol tovarlari va xizmatlar, shuningdek qurilish-montaj va ishga tushirish-sozlash ishlari va xizmatlar importiga haq toʻlash uchun soʻmlardagi mablagʻlarni konvertatsiya qilish banklararo savdo sessiyasi kursi boʻyicha amalga oshiriladi. 2. Belgilansinki, isteʼmol tovarlari va xizmatlarni (shu jumladan transport va aloqa) import qilish yuzasidan mazkur qaror chiqishidan oldin tuzilgan va vakolatli banklar tomonidan hisobga qoʻyilgan kontraktlarni bajarish ham tijorat banklari tomonidan erkin kurs boʻyicha, xorijiy valyutaga talab va taklifdan kelib chiqqan holda, belgilangan tartibda amalga oshiriladi. 3. Oʻzbekiston Respublikasi Adliya vazirligi Markaziy bank, Moliya vazirligi, Davlat bojxona qoʻmitasi, Davlat soliq qoʻmitasi bilan birgalikda bir oy muddatda: amaldagi qonun hujjatlariga mazkur qarordan kelib chiquvchi oʻzgartirishlar va qoʻshimchalar kiritish yuzasidan Vazirlar Mahkamasiga takliflar kiritsin; idoraviy normativ hujjatlarning mazkur qarorga muvofiqlashtirilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
OʻZBEKISTON RESPUBLIKASI HUDUDIGA ISTEʼMOL TOVARLARI OLIB KELINIShINI TARTIBGA SOLISh TOʻGʻRISIDA
(decree, 2022-04-27)

Oʻzbekiston Respublikasi hududiga isteʼmol tovarlari olib kelinishini tartibga solish maqsadida: 2. Belgilab qoʻyilsinki, 2002-yilning 1-avgustidan boshlab isteʼmol tovarlarini olib kelish chogʻida yuridik shaxslar tomonidan bojxona toʻlovlarini toʻlash boʻyicha imtiyozlar bekor qilinadi, ilovada koʻrsatilgan tovarlar bundan mustasnodir. 3. Oʻzbekiston Respublikasi Davlat bojxona qoʻmitasiga bojxona qonunchiligini buzgan holda Oʻzbekiston Respublikasining bojxona hududiga tovarlar olib kelinishi faktlari aniqlangan taqdirda huquqbuzarlik buyumlarini qonunchilikda belgilangan tartibda davlat daromadiga musodara etish huquqi berilsin. 4. Belgilab qoʻyilsinki, 2002-yilning 10-noyabridan boshlab bojxona qonunchiligini buzgan holda koʻp va juda koʻp miqdordagi tovarlar olib oʻtilgan taqdirda jismoniy va yuridik shaxslarga tegishli boʻlgan tovarlar hamda shunday maqsadlarda foydalanilgan transport vositalari qonunchilikda belgilangan tartibda davlat daromadiga oʻtkazish uchun bojxona organlari tomonidan musodara qilinadi. Oʻzbekiston Respublikasi Bosh prokuraturasi, Adliya vazirligi, Ichki ishlar vazirligi, Davlat bojxona qoʻmitasi ushbu Farmonning qoidalari ogʻishmay bajarilishini taʼminlasinlar, shuningdek huquqbuzarliklarning oldini olish maqsadida joylardagi davlat hokimiyati organlari, ommaviy axborot vositalari bilan birgalikda amaldagi qonunchilikning qoida va talablari hamda ularni buzganlik uchun javobgarlik aholi oʻrtasida keng tushuntirilishini taʼminlasinlar. 5. Oʻzbekiston Respublikasi Vazirlar Mahkamasi bir hafta muddatda ushbu Farmonni amalga oshirish boʻyicha qaror qabul qilsin. 6. Oʻzbekiston Respublikasi Adliya vazirligi Oʻzbekiston Respublikasining tegishli vazirliklari va idoralari bilan birga oʻn kun muddatda amaldagi qonunchilikka mazkur Farmondan kelib chiqadigan oʻzgartirish va qoʻshimchalar boʻyicha takliflarni koʻrib chiqib, Oʻzbekiston Respublikasi Vazirlar Mahkamasiga taqdim etsin. 7. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklatilsin.
TIJORAT BANKLARI MABLAGʻLARINI IChKI AKTIVLARGA JOYLAShTIRISh TARTIBI TOʻGʻRISIDA NIZOMNI BEKOR QILISh HAQIDA
(resolution, 2002-07-10)

“Oʻzbekiston Respublikasining Markaziy banki toʻgʻrisida”gi Oʻzbekiston Respublikasi Qonunining 17-moddasi va Oʻzbekiston Respublikasi Prezidentining “Oʻzbekiston Respublikasi Prezidentining “Pul massasi oʻsishini cheklash va moliya intizomiga rioya etish masʼuliyatini oshirish chora-tadbirlari toʻgʻrisida” 2002-yil 30-martdagi PF-3047-sonli farmoniga oʻzgartirish kiritish toʻgʻrisida” 2002-yil 20-iyundagi PF-3092-sonli Farmoni ijrosini taʼminlash maqsadida Boshqaruv, qaror qiladi: 1. Markaziy bank Boshqaruvining 2002-yil 20-apreldagi “Tijorat banklari mablagʻlarini ichki aktivlarga joylashtirish tartibi toʻgʻrisida” 514-sonli Nizomni tasdiqlash toʻgʻrisidagi 9/20-son qarori oʻz kuchini yoʻqotgan deb hisoblansin. 2. Tijorat banklariga litsenziyalar berish va ular faoliyatini tartibga solish departamenti (S.P.Abdullayev)ga mazkur Nizomni Adliya vazirligida davlat roʻyxatidan chiqarilishini taʼminlash vazifasi yuklatilsin.
RESPUBLIKA ENGIL SANOATINI BOShQARIShNI TAKOMILLAShTIRISh TOʻGʻRISIDA
(decree, 2017-12-15)

Respublika toʻqimachilik, trikotaj, tikuvchilik va chinni sanoati tarmoqlarini yanada rivojlantirish hamda ularni boshqarish tizimini takomillashtirish uchun qulay shart-sharoitlarni yaratish, bozor munosabatlarini chuqurlashtirish, paxta tolasini chuqur qayta ishlash hisobiga yengil sanoat mollari ishlab chiqarishni koʻpaytirish va eksport salohiyatini oshirish maqsadida: 1. Oʻzbekiston yengil sanoat mollari ishlab chiqarish davlat uyushmasi (Oʻzbekyengilsanoat)ni Engil sanoat mollari ishlab chiqarish davlat-aksiyadorlik kompaniyasi "Oʻzbekyengilsanoat" (“Oʼzbekyengilsanoat”) etib qayta tashkil qilish toʻgʻrisida Vazirlar Mahkamasi Isteʼmol tovarlari ishlab chiqarish va savdo kompleksining, Davlat mulki qoʻmitasi va "Oʻzbekyengilsanoat" uyushmasining takliflari qabul qilinsin. 2. Quyidagilar Engil sanoat mollari ishlab chiqarish davlat-aksiyadorlik kompaniyasi "Oʻzbekyengilsanoat" (“Oʼzbekyengilsanoat”) faoliyatining asosiy vazifalari va yoʻnalishlari deb hisoblansin: ichki va tashqi bozorlarning marketing tadqiqotlarini amalga oshirish, toʻqimachilik, trikotaj, tikuvchilik va chinni sanoati mollariga boʻlgan ehtiyojning oʻsishini oʻrganish hamda bashorat qilish; respublika isteʼmol bozorining aholi oʻrtasida xaridorgir boʻlgan vatanimiz yengil sanoatining yuqori sifatli mollari bilan toʻldirilishini taʼminlash; tarmoqning eksport salohiyatini mustahkamlash, kompaniya korxonalari tomonidan raqobatbardosh mollar ishlab chiqarilishini butun choralar bilan koʻpaytirish hamda ularning jahon bozorlariga kirib borishini tashkil qilish; paxta tolasidan, boshqa mahalliy xomashyo va materiallar manbalaridan foydalanishni chuqurlashtirish hamda uning kompleksliligini oshirish, hozirgi vaqtda import boʻyicha olib kelinayotgan butlovchi buyumlar va yordamchi ashyolar ishlab chiqarishni oʻzlashtirish; tarmoqda yagona texnika va investitsiya siyosatini oʻtkazish, toʻqimachilik, trikotaj va tikuvchilik sanoati korxonalarining kooperatsiyalashuviga, ishlab chiqarishni respublikaning aholi zich yashaydigan tumanlarida mahalliylashtirishga koʻmaklashish; zamonaviy texnologiyalarni joriy etish, yangi buyumlar ishlab chiqarishni oʻzlashtirish, tarmoq korxonalarini yangilash va texnika bilan qayta qurollantirish uchun toʻgʻridan toʻgʻrixorijiy sarmoyalarni keng jalb etish; bozor islohotlarini oʻtkazishda, kadrlar tayyorlash va ularning malakasini oshirishni tashkil etishda kompaniya korxonalariga yordam koʻrsatish. 3. “Oʻzbekiston SSR Engil sanoat vazirligi negizida Oʻzbekiston yengil sanoat mollari ishlab chiqarish davlat uyushmasi ("Oʻzbekyengilsanoat")ni tashkil etish toʻgʻrisida” Oʻzbekiston Respublikasi Prezidentining 1991-yil 6-maydagi PF-202-son Farmoni oʻz kuchini yoʻqotgan deb hisoblansin. 4. Oʻzbekiston Respublikasi Vazirlar Mahkamasi oʻn kun muddatda ushbu Farmonni ijro etish yuzasidan qaror qabul qilsin.
2002-YILNING 1-AVGUSTIDAN BOSHLAB ISH HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OSHIRISH TOʻGʻRISIDA
(decree, 2003-04-02)

Respublika aholisining turmush darajasini yanada oshirish va fuqarolarning ijtimoiy muhofazasini kuchaytirish maqsadida: 1. 2002-yilning 1-avgustidan boshlab budjet muassasalari va tashkilotlari xodimlarining ish haqi, barcha turdagi pensiyalar va ijtimoiy nafaqalar, oliy oʻquv yurtlari talabalarining, oʻrta maxsus, kasb-hunar bilim yurtlari oʻquvchilarining stipendiyalari 1,15 baravar oshirilsin. 2. 2002-yilning 1-avgustidan boshlab Oʻzbekiston Respublikasi hududida eng kam: ish haqi — oyiga 4535 soʻm; yoshga doir pensiyalar — oyiga 8970 soʻm; yagona tarif setkasi boʻyicha boshlangʻich (nulinchi) razryad — oyiga 4535 soʻm; bolalikdan nogironlarga beriladigan nafaqa — oyiga 8970 soʻm; zarur ish stajiga ega boʻlmagan keksa yoshdagi hamda mehnatga layoqatsiz fuqarolarga beriladigan nafaqa — oyiga 5435 soʻm miqdorida belgilansin. 3. Belgilab qoʻyilsinki, ish haqiga qoʻshiladigan ustama va qoʻshimcha haqlarning barcha turlari, shuningdek pensiyalar, ikki yoshgacha boʻlgan bolalarni tarbiyalayotgan onalarga, bolalik oilalarga beriladigan nafaqalar hamda eng kam ish haqiga nisbatan belgilangan boshqa toʻlovlar 2002-yil 1-avgustidan boshlab mazkur Farmonda belgilangan eng kam ish haqi miqdoridan kelib chiqqan holda amalga oshiriladi. 4. Oʻzbekiston Respublikasi Mehnat va aholini ijtimoiy muhofaza qilish vazirligi vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, budjetdan moliyalanadigan tashkilot va muassasalar bilan birgalikda mazkur Farmon qoidalaridan kelib chiqqan holda pensiyalar, nafaqalar, stipendiyalar hamda budjet muassasalari va tashkilotlari xodimlarining mansab maoshlari miqdorini oʻz vaqtida qayta hisoblab chiqishni taʼminlasinlar. 5. Budjet muassasalari va tashkilotlari xodimlarining ish haqi, pensiyalar, nafaqa va stipendiyalarning oshirilishi bilan bogʻliq xarajatlar respublika Davlat budjeti va budjetdan tashqari Pensiya jamgʻarmasi hisobidan amalga oshirilsin. 6. Xoʻjalik hisobidagi korxona va tashkilotlar ishlab chiqarish samaradorligini oshirish hamda mehnat sarfini kamaytirish hisobidan belgilangan tartibda 2002-yil 1-avgustidan boshlab ish haqi miqdorini mazkur Farmonda belgilangan eng kam ish haqi miqdoriga muvofiq oshirsinlar. 7. Oʻzbekiston Respublikasi Prezidentining 2002-yil 26-martdagi PF-3045-son Farmoni oʻz kuchini yoʻqotgan deb hisoblansin. 8. Ushbu Farmon matbuotda eʼlon qilinsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2024-05-07)

Oʻzbekiston Respublikasi Prezidentining “Oʻzbekiston Respublikasida naqd xorijiy valyuta muomalasini tartibga solishga doir qoʻshimcha chora-tadbirlar toʻgʻrisida” 2002-yil 27-iyundagi PF-3099-son Farmonini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining qarorlariga 1-ilovaga muvofiq oʻzgartirishlar kiritilsin. 3. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda idoraviy normativ hujjatlarni belgilangan tartibda mazkur qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov va Oʻzbekiston Respublikasi Markaziy banki raisi F.M.Mullajonov zimmasiga yuklansin. 1. Oʻzbekiston Respublikasi Vazirlar Mahkamasining “OʻzDEUavto” AJ mahsulotini eksport qilishni ragʻbatlantirish chora-tadbirlari toʻgʻrisida” 1997-yil 17-iyundagi 302-son qarorining 3-bandi chiqarib tashlansin. 2. Oʻzbekiston Respublikasi Vazirlar Mahkamasining “Xalqaro savdo-koʻrgazma kompleksining Biznes-markazi binosidan foydalanish masalalari toʻgʻrisida” 2000-yil 20-apreldagi 156-son qarorining 5-bandi chiqarib tashlansin. 3. Oʻzbekiston Respublikasi Vazirlar Mahkamasining “Valyuta bozorini yanada erkinlashtirish chora-tadbirlari toʻgʻrisida” 2001-yil 22-iyundagi 263-son qarorining (Oʻzbekiston Respublikasi QT, 2001-y., 6-son, 30-modda) 13-bandi ikkinchi xatboshi chiqarib tashlansin. 4. Oʻzbekiston Respublikasi Vazirlar Mahkamasining “Afgʻoniston hududiga tijorat yuklarini tashishni tashkil etish chora-tadbirlari toʻgʻrisida” 2002-yil 31-yanvardagi 41-son qarorining (Oʻzbekiston Respublikasi QT, 2002-y., 1-son, 6-modda) 5-bandi chiqarib tashlansin.
OʻZBEKISTON RESPUBLIKASIDA NAQD XORIJIY VALYUTA MUOMALASINI TARTIBGA SOLISh BORASIDAGI QOʻShIMChA ChORA-TADBIRLAR TOʻGʻRISIDA
(decree, 2021-04-30)

Yagona toʻlov vositasi sifatida milliy valyutani mustahkamlash hamda uning xarid qobiliyatini oshirish, Oʻzbekiston Respublikasi hududida naqd xorijiy valyuta muomalasi toʻgʻrisida amaldagi qonunchilik talablarini soʻzsiz bajarish maqsadida: 1. 2002-yilning 1-iyulidan boshlab Oʻzbekiston Respublikasi hududida yuridik hamda jismoniy rezident va norezident shaxslar tomonidan barcha turdagi tovarlar, ishlar va xizmatlar haqini toʻlashda naqd xorijiy valyuta bilan hisob-kitob va toʻlovlarni amalga oshirishlari taqiqlansin. 2. Oʻzbekiston Respublikasi Prokuraturasi, Davlat soliq qoʻmitasi, Davlat bojxona qoʻmitasi, Ichki ishlar vazirligi yuridik va jismoniy shaxslar tomonidan respublika hududida naqd xorijiy valyuta muomalasi toʻgʻrisidagi amaldagi qonunchilik soʻzsiz bajarilishi ustidan qattiq nazorat oʻrnatsinlar, qonunbuzarlik hollari aniqlangan taqdirda aybdor shaxslarga nisbatan jinoiy javobgarlikkacha boʻlgan qatʼiy choralar qoʻllanilsin. 3. Oʻzbekiston Respublikasi Tashqi ishlar vazirligi, “Oʻzbekiston havo yoʻllari” milliy aviakompaniyasi manfaatdor vazirliklar va idoralar bilan birgalikda havo qatnovi toʻgʻrisida xorijiy davlatlar bilan tuzilgan hukumatlararo bitimlarni mazkur Farmon talablarini hisobga olgan holda qayta koʻrib chiqsinlar hamda Vazirlar Mahkamasiga tegishli takliflarni kiritsinlar. 5. Oʻzbekiston Respublikasi Vazirlar Mahkamasi bir hafta muddatda mazkur Farmonni ijro etish yuzasidan qaror qabul qilsin. 6. Ushbu Farmonning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin. 7. Mazkur Farmon matbuotda eʼlon qilinsin.
OʻZBEKISTON RESPUBLIKASI HISOB PALATASINI TAShKIL ETISh TOʻGʻRISIDA
(decree, 2017-08-14)

Oʻzbekiston Respublikasi Davlat budjetining ijrosi, davlat aktivlari va passivlarining holati hamda harakati, qimmatbaho metallar va toshlar bilan operatsiyalar amalga oshirilishi, oltin-valyuta zaxiralarini boshqarish, xorijiy kapitalni respublika iqtisodiyotiga jalb etish va undan samarali foydalanish, davlatning tashqi qarzi oʻz vaqtida qaytarilishi doimiy monitoringi va nazoratini taʼminlash maqsadida: 1. Oʻzbekiston Respublikasining Hisob palatasi tashkil qilinsin. 5. Belgilansinki, Hukumat yoki u vakil qilgan organlar oltin-valyuta zaxiralari bilan operatsiyalarni amalga oshirish boʻyicha tomonlardan biri sifatida harakat qiladigan barcha qarorlar Hisob palatasi bilan kelishilgan holda qabul qilinishi shart. 6. Oʻzbekiston Respublikasi Adliya vazirligi tegishli davlat hokimiyati va boshqaruvi organlari, idoralar bilan birgalikda bir oy muddat ichida Oʻzbekiston Respublikasining amaldagi qonunchiligiga mazkur Farmondan kelib chiqadigan oʻzgartish va qoʻshimchalar toʻgʻrisidagi takliflarni kiritsin. 7. Oʻzbekiston Respublikasining Hisob palatasi Oʻzbekiston Respublikasi Prezidenti devoni binosiga joylashtirilsin. 8. Oʻzbekiston Respublikasi Prezidenti devonining Ishlar boshqarmasi Hisob palatasining faoliyati uchun zarur sharoitlarni yaratsin, shuningdek uskunalar, kompyuter texnikasi, telefon aloqasi, shu jumladan hukumat telefon aloqasi bilan taʼminlasin. 9. Ushbu Farmonning ijrosini nazorat qilish Oʻzbekiston Respublikasi Prezidentining Davlat maslahatchisi V.A. Golishev va Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
“PUL MASSASI OʻSISHINI CHEKLASH VA MOLIYA INTIZOMIGA RIOYA ETISH MASʼULIYATINI OSHIRISH CHORA-TADBIRLARI TOʻGʻRISIDA” OʻZBEKISTON RESPUBLIKASI PREZIDENTINING 2002-YIL 30-MARTDAGI PF-3047-SON FARMONIGA OʻZGARTIRISHLAR KIRITISH HAQIDA
(decree, 2025-11-26)

Bank faoliyatini boshqarish mexanizmini takomillashtirish maqsadida, shuningdek Xalqaro valyuta jamgʻarmasi bilan erishilgan ahdlashuvlarga muvofiq: 1. “Pul massasi oʻsishini cheklash va moliya intizomiga rioya etish masʼuliyatini oshirish chora-tadbirlari toʻgʻrisida” Oʻzbekiston Respublikasi Prezidentining 2002-yil 30-martdagi PF-3047-son Farmoni 7-bandining uchinchi xatboshi oʻz kuchini yoʻqotgan deb hisoblansin. 2. Ushbu Farmonning ijrosini nazorat qilish Oʻzbekiston Respublikasi Markaziy bankining raisi F.M. Mullajonov zimmasiga yuklansin.
VAZIRLAR MAHKAMASINING “ShAKAR XOM AShYoSI XARID QILIShNI TAShKIL ETISh ChORA-TADBIRLARI TOʻGʻRISIDA” 2002 YIL 1 FEVRALDAGI 44-SON QARORIGA OʻZGARTIRIShLAR VA QOʻShIMChALAR KIRITISh HAQIDA
(resolution, 2003-09-20)

Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy aloqalar vazirligi bosh boshqarmasining boshligʻi F.A. Qodirov Vazirlar Mahkamasining 2002-yil 1-fevraldagi 44-son qarori bilan tasdiqlangan Shakar xomashyosini xarid qilishga oid takliflarni tanlab olish boʻyicha maxsus guruh tarkibiga kiritilsin, uning tarkibidan B.E. Ahmedov chiqarilsin. 2. Vazirlar Mahkamasining 2002-yil 1-fevraldagi 44-son qarori bilan tasdiqlangan Shakar xomashyosini import qilishda takliflarni mahsulot yetkazib berish shartlari boʻyicha tanlab olish tartibi toʻgʻrisida nizomga (Oʻzbekiston Respublikasi QT, 2002-y., 2-son, 7-modda) ilovaga muvofiq oʻzgartirishlar va qoʻshimchalar kiritilsin. 1. 7-bandning ikkinchi xatboshidagi “tanlov ishtirokchilari tomonidan tanlov hujjatlarini olish uchun toʻlangan mablagʻlar hisobidan toʻlanadi” soʻzlari “, shu jumladan shakar xomashyosini tanlab olish bilan bogʻliq safar xarajatlari Oʻzbekiston Respublikasidagi shakar xomashyosini import qiluvchi tomonidan tanlov gʻolibidan olingan vositachilik mukofoti mablagʻlari hisobidan toʻlanadi.” soʻzlari bilan almashtirilsin. 2. 10-banddagi “kamida 30 kun oldin” soʻzlari “kamida 15 kun oldin” soʻzlari bilan almashtirilsin. 3.11-bandning oltinchi xatboshi chiqarib tashlansin. 4. 12-band quyidagi mazmundagi xatboshilari bilan toʻldirilsin: “kelishilgan davr ichida tanlov ishtirokchisining taklifi chaqirib olinmasligini kafolatlovchi pul zakalatining miqdori, uni kiritish va qaytarish tartibi; buyurtmachining ixtiyoriga koʻra — tanlov natijalariga muvofiq tuzilgan kontraktni zarur darajada bajarish boʻyicha pulli kafolatning (garov sifatida) miqdori, uni kiritish va qaytarish tartibi. Takliflar ikki boʻlimdan iborat boʻladi, ulardan biri — tijorat qismini va kontrakt proformasini oʻz ichiga olgan boʻlim taklifning chaqirib olinmasligi kafolatlanishi shart”. 5. 13-bandning beshinchi xatboshi chiqarib tashlansin. 6.17-bandning ikkinchi xatboshi chiqarib tashlansin. 7. 20-band oʻz kuchini yoʻqotgan deb hisoblansin. 8. 30-bandning toʻrtinchi xatboshi chiqarib tashlansin. 9.33-bandning oltinchi xatboshidan ikkinchi jumla chiqarib tashlansin. 10. 35-band quyidagi tahrirda bayon qilinsin: “Maxsus guruhning tanlov gʻolibi toʻgʻrisidagi protokoli yigʻilishda qatnashayotgan Maxsus guruh aʼzolarining hammasi tomonidan imzolanadi hamda shakar xomashyosi yetkazib berishga daʼvogarlar tanlovi oʻtkazilganligi toʻgʻrisidagi toʻliq maʼlumot bilan birga Vazirlar Mahkamasining Isteʼmol tovarlari ishlab chiqarish va savdo kompleksining rahbariga tasdiqlash uchun taqdim etiladi”.
2002 YILDA DAVLAT EHTIYOJLARI UChUN ASOSIY OZIQ-OVQAT MAHSULOTLARI XARIDI TOʻGʻRISIDA
(resolution, 2022-07-22)

Oziq-ovqat mahsulotlari asosiy turlarining tasdiqlangan balanslariga muvofiq va asosiy oziq-ovqat mahsulotlarini oʻz vaqtida xarid qilish hamda 2002-yilda ularga davlat ehtiyojlarini qondirish maqsadida Vazirlar Mahkamasi qaror qiladi: 1. Oʻzbekiston Respublikasi Makroiqtisodiyot va statistika vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining 2002-yilda ijtimoiy soha muassasalarini taʼminlash uchun asosiy oziq-ovqat mahsulotlari resurslari hajmlari toʻgʻrisidagi takliflariga 1-ilovaga* muvofiq rozilik berilsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, davlat ehtiyojlari uchun oziq-ovqat mahsulotlari xarid qiluvchi vazirliklar, idoralar 1 va 2-ilovalarda* koʻrsatilgan tovar ishlab chiqaruvchilar bilan shartnomalar belgilangan tartibda tuzilishini hamda davlat ehtiyojlari uchun oziq-ovqat xaridi budjetdan ajratiladigan mablagʻlar va ijtimoiy soha muassasalarining oʻz mablagʻlari hisobiga toʻliq hajmda oʻz vaqtida moliyalashtirilishini taʼminlasinlar. 4. Oʻzbekiston Respublikasi Makroiqtisodiyot va statistika vazirligi: uch kun muddatda 2002-yil uchun oziq-ovqat resurslarining hisoblab chiqilgan hajmlarini maxsus isteʼmolchilar va ularga tenglashtirilgan kontingent, shuningdek ijtimoiy soha muassasalari uchun oziq-ovqatlar xarid qiluvchi vazirliklar, idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari eʼtiboriga yetkazsin; ijtimoiy soha muassasalari, maxsus isteʼmolchilar va ularga tenglashtirilgan kontingentlarning oziq-ovqat mahsulotlari bilan taʼminlanishi ustidan har chorakda monitoring oʻtkazsin hamda hisobot choragidan keyingi oyning 15-kunigacha Vazirlar Mahkamasiga axborot taqdim etsin. 5 Belgilansinki, vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari rahbarlari tegishli kontingentning asosiy oziq-ovqat mahsulotlari bilan uzluksiz taʼminlanishi va ajratilgan budjet mablagʻlaridan maqsadli foydalanilishi uchun amaldagi qonun hujjatlariga muvofiq shaxsan javob beradilar. 6 Vazirlar Mahkamasining 2000-yil 8-apreldagi 136-son qarori bilan tasdiqlangan Ijtimoiy soha muassasalari, maxsus isteʼmolchilarni va davlat zaxirasini asosiy oziq-ovqat mahsulotlari bilan taʼminlash tartibining 1.2-bandi oltinchi xatboshidagi “quruq sut, bolalar ovqati” soʻzlari chiqarib tashlansin. 7 Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z. Usmonov va R.S. Azimov zimmasiga yuklansin.
OʻZBEKISTON RESPUBLIKASI PREZIDENTI KUBOGI UChUN HAR YILI OʻTKAZILADIGAN TENNIS TURNIRI ITP LIMITED MENEJMENTINI SOLIQ TOʻLAShDAN OZOD ETISh TOʻGʻRISIDA
(resolution, 2009-06-17)

Prezident Kubogi uchun har yili oʻtkaziladigan tennis turnirining yuksak tashkiliy darajasi xalqaro sport maydonida eʼtirof etilganligini nazarda tutib Vazirlar Mahkamasi qaror qiladi: 1. Belgilab qoʻyilsinki, norezidentlarning Oʻzbekiston Respublikasi Prezidenti kubogi uchun tennis turnirini oʻtkazish doirasida olgan daromadlari, istisno tariqasida, Oʻzbekiston Respublikasida manba oldidagi daromad (foyda) soligʻini toʻlashdan ozod etiladi. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari H.S. Karomatov va R.S.Azimov zimmasiga yuklansin.